A BIZOTTSÁG 811/2008/EK RENDELETE
(2008. augusztus 13.)
egyes vadon élő állat- és növényfajok példányai Közösségbe történő behozatalának felfüggesztéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre (1) és különösen annak 19. cikke (2) bekezdésére,
a Tudományos Felülvizsgálati Csoporttal folytatott konzultációt követően,
mivel:
(1)
A 338/97/EK rendelet 4. cikkének (6) bekezdése úgy rendelkezik, hogy a Bizottság az említett bekezdés a)-d) pontjában megállapított feltételekkel összhangban korlátozhatja egyes fajok Közösségbe történő behozatalát. A vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet végrehajtására vonatkozó részletes szabályok megállapításáról szóló, 2006. május 4-i 865/2006/EK bizottsági rendelet (2) végrehajtási rendelkezéseket állapít meg e korlátozásokra vonatkozóan.
(2)
Az egyes vadon élő állat- és növényfajok példányai Közösségbe történő behozatalának felfüggesztéséről szóló, 2007. augusztus 29-i 1037/2007/EK bizottsági rendelet (3) meghatározza azoknak a fajoknak a jegyzékét, amelyeknek fel van függesztve a Közösségbe történő behozatala.
(3)
Naprakész információk alapján a Tudományos Felülvizsgálati Csoport arra a következtetésre jutott, hogy a 338/97/EK rendelet A. és B. mellékletében felsorolt egyes fajok természetvédelmi helyzetét súlyosan veszélyezteti, ha egyes származási országokból a Közösségbe történő behozataluk nem kerül felfüggesztésre. Ezért a következő fajok behozatalát fel kell függeszteni:
-
Falco cherrug Bahreinből, Irakból, Mauritániából, Örményországból és Tádzsikisztánból; Ovis vignei bocharensis Üzbegisztánból,
-
Odobenus rosmarus Grönlandról,
-
Accipiter erythropus, Aquila rapax, Gyps africanus, Lophaetus occipitalis és Poicephalus gulielmi Guineából,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (vad és fogságban felnevelt példányok) és Calabaria reinhardtii (vad példányok) Togóból,
-
Agapornis pullarius és Poicephalus robustus Elefántcsontpartról,
-
Stephanoaetus coronatus Elefántcsontpartról és Togóból,
-
Pyrrhura caeruleiceps Kolumbiából; Pyrrhura pfrimeri Brazíliából,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri és Euphorbia waringiae Madagaszkárból,
-
Varanus niloticus és Kinixys homeana (vad példányok Togóból, fogságban felnevelt példányok Beninből) Beninből és Togóból,
-
Python regius, Geochelone sulcata (fogságban felnevelt példányok) és Pandinus imperator (fogságban felnevelt példányok) Beninből,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi és Seriatopora stellata Indonéziából,
-
Peltocephalus dumerilianus Guyanából,
-
Chitra chitra Malajziából; Cryptophyllobates azureiventris, Dendrobates variabilis és Dendrobates ventrimaculatus Peruból,
-
Hippocampus kuda Indonéziából és Vietnamból,
-
Ornithoptera urvillianus (fogságban felnevelt példányok), Ornithoptera victoriae (fogságban felnevelt példányok), Tridacna gigas és Heliopora coerulea a Salamon-szigetekről,
-
Tridacna derasa Vietnamból; Tridacna rosewateri Mozambikból,
-
Plerogyra simplex, Hydnophora rigida, Blastomussa wellsi és Trachyphyllia geoffroyi a Fidzsi-szigetekről,
-
Plerogyra sinuosa, Favites halicora, Acanthastrea spp., Cynarina lacrymalis és Scolymia vitiensis Tongából,
-
Cycadaceaespp., Stangeriaceae spp. és Zamiaceae spp. Madagaszkárból, Mozambikból és Vietnamból.
(4)
Sor került konzultációra azon fajok származás szerinti országaival, amelyek Közösségbe történő behozatalára e rendelet alapján új korlátozások vonatkoznak.
(5)
A veszélyeztetett vadon élő állat- és növényfajok nemzetközi kereskedelméről szóló egyezmény (CITES) részes felei konferenciájának 14. ülésén megváltoztatták a nevezéktant és átrendezték az egyezmény függelékeiben található állatfajok felsorolását oly módon, hogy a rendek, a családok és a nemek/nemzetségek betűrendben szerepeljenek. Következésképpen az 1037/2007/EK rendelet mellékletében szereplő fajokat indokolt átnevezni és átrendezni.
(6)
Mindezeknek megfelelően módosítani kell azon fajok jegyzékét, amelyeknek Közösségbe történő behozatala fel van függesztve, és az egyértelműség érdekében az 1037/2007/EK rendelet helyett újat kell elfogadni.
(7)
Az e rendeletben előírt intézkedések összhangban vannak a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 865/2006/EK rendelet 71. cikkében előírt feltételekkel a Bizottság felfüggeszti az e rendelet mellékletében felsorolt vadon élő állat- és növényfajok példányainak Közösségbe történő behozatalát.
2. cikk
Az 1037/2007/EK rendelet hatályát veszti.
A hatályon kívül helyezett rendeletre való hivatkozásokat e rendeletre való hivatkozásként kell értelmezni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. augusztus 13-án.